Ai fost vreodata umilit, hartuit si dispretuit la locul de munca, de catre unul sau mai multi manageri romani sau straini? Ai fost nedreptatit, izolat, batjocorit, chiar daca rezultatele tale profesionale erau bune sau chiar exceptionale? Corporatiile multinationale reproduc fara sa vrea la scara mare complexitatea unui domeniu feudal tipic, demn de Evul Mediu, cu toata rapacitatea, rautatea si exploatarea umana specifice acestuia. Acest volum cu puternice valente autobiografice constituie o fresca economica, sociala si culturala a Romaniei ultimilor 30 de ani, cu elemente pozitive si mai ales negative. In paginile sale veti regasi descrisa cu mult umor si cu o fina autoironie o lume ascunsa in spatele reclamelor luminoase, in spatele brand-urilor internationale impunatoare, in spatele gulerelor albe scolite. Acest sistem ermetic functioneaza ireprosabil si astazi bazandu-se pe frica individuala de a lua atitudine, de a riposta. Autorul pleaca de la premisa celebrei opere a lui Dante Alighieri, a descinderii in Infern, descriind o lume lipsita de speranta, dominata de cele 7 pacate capitale ale iadului corporatist – Furia, Lenea, Zgarcenia, Lacomia, Mandria, Invidia si Dorinta. Nimic nu supravietuieste acestui sistem opresiv, ce inghite in permanenta pe cei mai bine pregatiti tineri ai tarii, atent selectionati, ii foloseste fara scrupule timp de 20-30 de ani, dupa care ii scuipa pe usa din spate a turnurilor de sticla, fara nicio urma de mila sau remuscare. Cartea se doreste a fi o oda adusa rezistentei si performantei realizate in medii de lucru ostile, un imn inchinat mandriei individuale si nationale, singurele capabile de a salva un individ, un popor, de la o conditie de sclavagism modern, de a-l ridica din mlastina promiscuitatii morale, pana pe varfurile cunoasterii si civilizatiei, posibile datorita fondului genetic extraordinar cu care am fost inzestrati.